钦定古今图书集成/理学汇编/学行典/第199卷 > 徐以中
## 钦定古今图书集成/理学汇编/学行典/第199卷 > 徐以中

按《汉中府志》：“徐以中，洋邑庠。生母王氏早逝，以中哀
痛不衰，事继母席氏，恭敬如其母。兄乾亨吏萧州坐
罪，其父随居病故。以中只身径往，计程五千馀里，不
避艰险，赴河西巡按郑乞免兄罪。时甘肃巡抚陈怜
其至性，给牛车俾扶柩还葬。以中之行也，继母脱金
环为路费。及归，复以完母，乡人重之。隆庆闲旌表。”